Beste Yolandi, Ek wil vir jou baie dankie sê vir jou wel georganiseerde toer, van die besprekings, sakkies, handleidings, skrif en selfs die "currency" kaartjie. Jy het dit voorwaar vir ons maklik gemaak. Dankie vir jou gasvryheid en jou diensbaarheid - niks is ooit vir jou te veel selfs al is jy gedaan - jou positiewe gesindheid, lag en sprankelende persoonlikheid het my aangeraak.
Dit was werklik 'n propvol toer, plus die bonus besoek plekke - waar ek vreeslik baie geleer het, 'n nuwe manier gekry het om na die Woord te kyk. Met tye was ek bewoë en uitgeslaan met "Chic Peas". Die "Chic Pea - aanvalle" het my sommer vroeg begin beet pak...
Ek is seker dat almal wat Israel besoek nie anders kan as om intens bewus te word van die ryke geskiedenis van die besonderse land nie. Die gevaar is egter dat mens maar net n toeris raak en die heiligheid van die plek kan miskyk. Saam met Willem is dit egter onmoontlik om nie heeltyd intens bewus te wees dat jy op heilige plekke loop nie. Hy het n stil manier wat ongeforseerd jou saamneem na hoe dit moes gewees het in Jesus se tyd. Hy raak onbeskaamd bewoe wanneer hy n trappie klim waar Jesus se voete duisende jare terug moes geloop het. Ek het altyd die gevoel as ek by Willem is dat dit die naaste aan Jesus is wat ek al in n mens ervaar het. Die ervaring was egter slegs moontlik omdat die toer so goed gereel is. Yolandi en TIB Toere se uitstekende organisering maak dat niks jou aandag aftrek van die ervaring nie.
Om saam met Yolandi en Willem te toer is soos om elke dag te verjaar. Yolandi maak seker dat jy weet presies waar die partytjie is en dat alles perfek gereël is. Jy daag op en hoef nie 'n vinger te lig om alles te sien, beleef en te geniet nie. Dan kom Willem met die geskenk. Hy laat jou toe om stadig elke lagie papier af te trek en in afwagting te ontdek waar Jesus geloop het, hoe hulle geleef het en die ongelooflike voorreg dat ons vandag ook daar kan loop. Ek het met 'n groter verstaan van baie dele van die Bybel en 'n ongelooflike dankbaarheid teruggekom. Ek sal hierdie toergids en toerleier vir almal aanbeveel wat lief is vir die Here en 'n begeerte het om Israel te beleef, nie net te sien nie!